google/wiki40b huggingface dataset:
ओकापी

अभिलक्षण

ओकापी का पृष्ठ भाग गहरे कत्थई रंग का होता है और पैरों में अद्भुत सफे़द-काली धारियाँ होती हैं, जिससे दूर से देखने में यह ज़ीब्रा जैसा दीखता है। शायद यह धारियाँ घने वर्षावन में शावक को अपनी माँ पहचानने में या फिर शायद छद्मावरण में मदद करती हैं। शरीर की बनावट जिराफ़ जैसी ही होती है सिवाय लंबी गर्दन के।
ओकापी और जिराफ़ दोनों की जीभ लंबी होती है (क़रीब ३५ से.मी.), जो नीले रंग की होती है और जिसकी मदद से वह पेड़ों से कोमल पत्तियाँ और कोपलें खाने में सफल होते हैं।
ओकापी की जीभ इतनी लंबी होती है कि वह उससे अपनी आँख तथा कान भी साफ़ कर सकता है। तेंदुआ इनका परभक्षी होता है तथा इनके बडे़ कान उससे बचने में मदद करते हैं।
ओकापी की लंबाई लगभग १.९-२.५ मी. और ऊँचाई कन्धों तक लगभग १.५-२.० मी होती है। इनका वज़न २००-३०० कि. होता है। शरीर के हिसाब से इनकी पूँछ छोटी होती है और केवल ३०-४२ से.मी. लम्बी होती है। हाल तक यह मान्यता थी कि ओकापी आह्निक (दिन में चरने वाले) प्राणी होते हैं, लेकिन अब शोध यह बताते हैं कि वह निशाचर भी हैं। ओकापी समागम के समय के अलावा प्राय: एकाकी जीवन व्यतीत करते हैं। सिर्फ़ माँ और शावक ही साथ रहते हैं। समागम के समय के बर्ताव में सूंघना, चक्कर काटना और चाटना शामिल है। ओकापी वन में जाने पहचाने रास्ते में भोजन की तलाश करते हैं। इनके इलाके अतिव्यापित होते हैं और औसतन एक वर्ग कि. में ०.६ जीव पाये जाते हैं। ओकापी सामाजिक प्राणी नहीं है और बड़े तथा एकांत इलाके में रहना पसन्द करता है। इसी आदत के कारण इनकी संख्या घट रही है क्योंकि इनके इलाके में मनुष्य भूमि अतिक्रमण कर रहा है। ओकापी अपने क्षेत्र जताने के लिए विभिन्न तरीके इस्तेमाल करता है, जैसे मूत्र गंध द्वारा। इसके पैरों में गंध ग्रंथियाँ होती हैं जो एक प्रकार का द्रव्य उत्पन्न करती हैं जिसे यह अपने क्षेत्र की सरहद में लगाता है। नर अपने क्षेत्र की रक्षा काफ़ी ज़ोर-शोर से करता है लेकिन मादा को अपने क्षेत्र के बीच में से निकलने देता है।

आवासीय इलाका

ओकापी ५०० से १००० मी. की ऊँचाई पर रहना पसन्द करता है लेकिन अपने आवासीय हद के पूर्वी इलाके में पहाड़ी वर्षावन में १००० मी. से ऊपर भी रह सकता है। इस इलाके में भरपूर वर्षा होने के कारण ओकापी की खाल तेलयुक्त और मखमली होती है जो पानी को उसके बदन में टिकने नहीं देती। उसने इस प्रकार की खाल छद्मावरण के लिए विकसित की है। ओकापी के क्षेत्र की सीमाएँ इस प्रकार हैं: पूर्व में ऊँचे पहाड़ी वर्षावन, दक्षिण-पूर्व में दलदली क्षेत्र, पश्चिम में ५०० मी. से नीचे दलदली जंगल, उत्तर में सूडान का साहेल इलाका तथा दक्षिण में खुले जंगली मैदान।
वाम्बा और ऍपुलु इलाकों में यह सबसे अधिक पाया जाता है।
अर्ध उपग्रह

एक अर्ध उपग्रह सूर्य की परिक्रमा के लिए ठीक उतना समय लेता है जितना कि वह एक ग्रह के रूप मे लेता, परंतु विकेन्द्रता अलग होती है (आमतौर पर अधिक से अधिक)|
अभिसमय

बौद्ध स्थविरवाद के सिद्धांतों का वर्णन 'अभिधर्म' के नाम से प्रसिद्ध है किंतु महायान के शून्यवादी माध्यमिक विकास के साथ ही प्रज्ञापारमिता को महत्व मिला और अधिभर्म के स्थान में 'अभिसमय' शब्द का व्यवहार, विशेषत: मैत्रेयनाथ के बाद होने लगा। मैत्रेयनाथ ने 'प्रज्ञापारमिता' शास्त्र के आधार पर 'अभिसमयालंकार' शास्त्र लिखा जो प्रज्ञापारिता अथवा निर्वाण प्राप्त करने के मार्ग का उपदेश देता है। महायान में इस शास्त्र का अत्यधिक महत्व होना स्वाभाविक था क्योंकि उस संप्रदाय के अनुसार प्रज्ञापारमिता की साधना इसमें बताई गई है। प्रज्ञापारमिता शब्द का प्रयोग निर्वाण और निर्वाण का मार्ग इन दोनों अर्थों में होता है। तदनुसार 'अभिसमय' के भी ये दो अर्थ हैं। किंतु साध्य की अपेक्षा साधना, जो साध्य तक ले जाती है, साधकों के लिए विशेष महत्व की वस्तु होती है; अतएव 'निर्वाण की साधना का मार्ग' अर्थ में ही विशेष रूप से 'अभिसमय' शब्द प्रचलित हो गया है। 'अभिसमय' के नाम से प्रसिद्ध ग्रंथों में साधनमार्ग का ही विशेष रूप से वर्णन मिलता है।
हॉर्न अंतरीप

हॉर्न अंतरीप (स्पेनी: Cabo de Hornos) तिएर्रा देल फ़ुएगो द्वीप समूह का दक्षिणतम बिंदु है। यह डार्क पारपथ की उत्तरी सीमा बनाता है।
राजीव वर्मा

करियर

राजीव वर्मा दो दशकों से अधिक समय से काम कर रहे हैं और वह ज्यादातर फिल्मों में पिता का अभिनय करते हैं। उनका टेलिविजन कैरियर सीरियल चुनौती (1987-88) के साथ शुरू हुआ, जिसमें उन्होंने कॉलेज प्रिंसिपल का किरदार निभाया। उन्होंने सीरियल मुजरिम हाजिर (दूरदर्शन) में भी अभिनय किया। उन्होंने मिसिस कौशिक की पाँच बहुएँ में बाबू सा को चित्रित किया, जो एक महिला के बारे में एक श्रृंखला है जो अपने सबसे छोटे बेटे के लिए पांचवीं और आखिरी दुल्हन की तलाश में है। राजीव वर्मा श्रीमती कौशिक के पति को निभाते हैं। वह वर्तमान में और प्यार हो गया में बाबूजी को चित्रित कर रहे हैं। 
उनकी कुछ फिल्मों में मैंने प्यार किया (सलमान खान के पिता के रूप में), दीदार, हम दिल दे चुके सनम, ये रास्ते हैं प्यार के, हम साथ साथ हैं, कच्चे धागे, बीवी नं. 1, हिम्मतवाला, जीत, चलते चलते, हर दिल जो प्यार करेगा हैं।
गूगल मिनी

गूगल मिनी

गूगल मिनी लघु और मध्यम-आकार के कारोबारों के लिए खोज इंजन सेट अप करने के लिए एक छोटा और कम-लागत वाला समाधान है जो उन्हें 300,000 दस्तावेज़ों तक का अनुक्रमण और खोज अनुमत करता है।

पुराने उपकरण

गूगल द्वारा 5,000,000 दस्तावेज़ों तक के अनुक्रमण में सक्षम 2U उपकरण (GB-1001), 10,000,000 दस्तावेज़ों तक अनुक्रमण में सक्षम पांच 2U नोड के अर्ध-रैक समूहन (GB-5005) और आठ पूर्ण-रैक समूहन (GB-8008) तथा बाद में 30,000,000 तक दस्तावेज़ों के अनुक्रमण में सक्षम बारह नोड की बिक्री की जाती थी।

प्रशासन

न्यूनतम समर्थक अवसंरचना/प्रशासनिक कर्मचारी की ज़रूरत होती है जैसा कि उनके वेब साइट पर उद्धृत किया गया है "... तकनीकी समर्थन देने वाले बच्चे के देखभालकर्ता की ज़रूरत नहीं है। आप बस उसे प्लग इन करें, कॉन्फ़िगर करें और इसे चलने दें... ". इस उपकरण में एक वेब आधारित व्यवस्थापक कंसोल मिलता है जिसका उपयोग ज़रूरी होने पर विन्यास बदलाव करने के लिए इस्तेमाल किया जा सकता है। एक प्रतिनिधित्ववादी अवस्था अंतरण (REST) आधारित व्यवस्थापक API के माध्यम से अतिरिक्त अनुकूलन संभव है जो कार्यों के स्वचालन को अनुमत करता है। इसके अलावा मौजूदा व्यवस्थापक मॉड्यूल भी हैं जिनका अनुकूलन के लिए इस्तेमाल किया जा सकता है।

उत्पाद की उपलब्धता

संप्रति, गूगल खोज उपकरण केवल संयुक्त राज्य अमेरिका, कनाडा, यूरोप, जापान और एशिया, मध्य पूर्व, उत्तरी अफ्रीका और दक्षिण अमेरिका के कुछ हिस्सों में उपलब्ध है। यदि कोई ग्राहक दूसरे क्षेत्र में गूगल खोज उपकरण का उपयोग करने में दिलचस्पी रखते हैं, वे अमेरिका, कनाडा, या यूरोप में किसी स्थान या डेटा सेंटर में गूगल खोज उपकरण तैनात कर सकते हैं।
रेसुबेलपाड़ा विधानसभा निर्वाचन क्षेत्र

रेसुबेलपाड़ा विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक टिमोथी शिरा हैं।
सुरियारा

सुरियारा एक जाट गोत्र है।
रूसो बन्धु

प्रारंभिक जीवन

एंथनी और जो रूसो का जन्म क्लीवलैंड, ओहियो में हुआ। उनके माता-पिता पेट्रीसिया और बेसिल रूसो, एक वकील और पूर्व न्यायाधीश हैं। उन्होंने बेनेडिक्टिन हाई स्कूल से प्रारंभिक शिक्षा प्राप्त की, और फिर केस वेस्टर्न रिज़र्व यूनिवर्सिटी में आगे अध्ययन किया। जो ने आयोवा विश्वविद्यालय से भी स्नातक की उपाधि प्राप्त की, जहाँ उन्होंने अंग्रेजी भाषा, और लेखन में महारत हासिल की।
अरुणा ईरानी

प्रारंभिक जीवन

अरुणा ईरानी का जन्म 18 अगस्त 1946 को मुम्बई, भारत में हुआ था। उनके पिता फरीदुन ईरानी ने नाटक मंडली चलाई, और उनकी माँ सगुना अभिनेत्री थीं। वह आठ भाई-बहनों में सबसे बड़ी है और उन्होंने छठी कक्षा के बाद पढ़ाई छोड़ दी क्योंकि उनके परिवार के पास इतने पैसे नहीं थे कि वह सभी बच्चों को शिक्षित कर सके।

करियर

अरुणा ने  फिल्म गंगा जमुना (1961) से बचपन का किरदार निभाकर अपनी शुरुआत की। इसके बाद उन्होंने माला सिन्हा के बचपन के किरदार का अनपढ़ (1962) में अभिनय किया। इसके बाद उन्होंने जहाँ आरा (1964), फर्ज़ (1967), उपकार (1967) और आया सावन झूम के (1969) जैसी फ़िल्मों में कई छोटे चरित्र निभाए। बाद में उन्होंने औलाद (1968), हमजोली (1970), देवी (1970) और नया ज़माना (1971) जैसी फिल्मों में हास्य अभिनेता महमूद अली के साथ अभिनय किया।
1971 में, उन्होंने कारवाँ में अभिनय किया। बाद में उन्होंने महमूद अली की बॉम्बे टू गोवा (1972), गरम मसाला (1972) और दो फूल (1973) में अभिनय किया। उनकी फिल्मों में फ़र्ज़ (1967), बॉबी  (1973), फकीरा (1976), सरगम (1979), रेड रोज़ (1980), लव स्टोरी (1981) और रॉकी (1981) शामिल हैं।
उन्होंने अपना पहला फ़िल्मफ़ेयर सर्वश्रेष्ठ सहायक अभिनेत्री पुरस्कार पेट प्यार और पाप (1984) के लिए जीता।
1980 और 1990 के दशक के उत्तरार्ध में अरुना ने माँ की भूमिकाएं निभाना शुरू कर दिया, विशेष रूप से बेटा (1992) में, जिसके लिए उन्होंने अपना दूसरा फिल्मफेयर सर्वश्रेष्ठ सहायक अभिनेत्री का पुरस्कार जीता।
अपने बाद के करियर में, अरुणा ने विभिन्न धारावाहिकों में चरित्र भूमिकाएं निभाते हुए टेलीविजन पर भी कदम रखा। उन्होंने मेहंदी तेरे नाम की, देस में निकला होगा चाँद, रब्बा इश्क ना होवे, वैदेही और इनके जैसे धारावाहिकों का निर्देशन और निर्माण किया।
स्तरी बादल

ये चादर के समान होते हैं, तथा पतले या मोटे हो सकते हैं। इनकी उत्पत्ति प्रायः उष्ण वाताग्र पर होती है, जहाँ उष्ण वायुराशि अपेक्षाकृत ठंडी वायुराशि के संपर्क में आकर उस पर चढ़ने लगती है, यह आरोहण झटके से न होकर धीरे धीरे ढालू पथ पर होता है, परिणामस्वरूप उसकी जलवाष्प विस्तृत क्षैतिज क्षेत्रफल पर एकसमान रूप से फैले हुए बादल बनाती है।
सिकंदरा, आगरा

सिकंदरा आगरा से चार किलोमीटर की दूरी पर स्थित है। यहाँ का सबसे महत्वपूर्ण स्थान अकबर का मकबरा है। इसका निर्माण कार्य स्‍वयं अकबर ने शुरु करवाया था। यह मकबरा हिंदू, ईसाई, इस्‍लामिक, बौद्ध और जैन कला का सर्वोत्‍तम मिश्रण है। लेकिन इसके पूरा होने से पहले ही अकबर की मृत्‍यु हो गई। बाद में उनके पुत्र जहांगीर ने इसे पूरा करवाया। जहांगीर ने मूल योजना में कई परिवर्तन किए। इस इमारत को देखकर पता चलता है कि मुगल कला कैसे विकसित हुई। दिल्‍ली में हुमायूं का मकबरा, फिर अकबर का मकबरा और अंतत: ताजमहल, मुगलकला निरंतर विकसित होती रही।
सिकंदरा का नाम सिकंदर लोदी के नाम पर पड़ा। मकबरे के चारों कोनों पर तीन मंजिला मीनारें हैं। ये मीनारें लाला पत्‍थर से बनी हैं जिन पर संगमरमर का सुंदर काम किया गया है। मकबरे के चारों ओर खूबसूरत बगीचा है जिसके बीच में बरादी महल है जिसका निर्माण सिकंदर लोदी ने करवाया था। सिकंदरा से आगरा के बीच में अनेक मकबरे हैं और दो कोस मीनार भी हैं। पांच मंजिला इस मकबरे की खूबसूरती आज भी बरकरार है।

यह भी देखे 
*राजाराम जाट 
*रामकी चाहर रोब्बिन हुड ऑफ़ ब्रज
के२

इतिहास

1856 में पहाड़ का पहली बार लडोन धवटिं ने सर्वेक्षण किया। थॉमस माउंट लमरी भी उसके साथ था उसने उसका नाम "टू" (अंग्रेज़ी में "दो" की संख्या) रखा क्योंकि काराकोरम पर्वतमाला में शीर्ष दूसरे नंबर पर थी।
के टू पर चढ़ने की पहली अभियान 1902 में हुआ जो विफल रहा। फिर 1909, 1934, 1938, 1939 और 1953 के प्रयास भी विफल रहे। 31 जुलाई 1954 के इतालवी अभियान अंततः सफल हुआ, जिसमें लाचेदेल्ली और कोम्पान्योनी नामक पर्वतारोही इसपर चढ़ने में सफल रहे। 23 साल बाद अगस्त 1977 में एक जापानी पर्वतारोही, इचिरो योशिज़ावा के-टू पर चढ़ने में सफल हुआ। उसके साथ अशरफ अमन पहला पाकिस्तानी था जो इस पर चढ़ा। 1978 में एक अमेरिकी दस्ता के-टू पर चढ़ने में सफल हुई।
के टू को माउंट एवरेस्ट की तुलना में अधिक कठिन और खतरनाक माना जाता है। के टू पर केवल 246 लोगों चढ़ चुके हैं जबकि माउंट एवरेस्ट पर 2238। के-टू पर आज तक (सन् २०१६ में सही तथ्य) कोई भी सर्दियों के मौसम में नहीं चढ़ पाया है।

पहला प्रयास

1902 में ब्रिटिश पर्वतारोही एलीस्टर क्रॉले और ऑस्कर एकिनस्टीन समेत 6 पर्वतारोहियों का अभियान दल के-2 पर चढ़ाई का सर्वप्रथम प्रयास करने पहुँचा। इस दल ने पर्वत पर 68 दिन बिताए जिसमें से चढ़ाई के लिए अनुकूल केवल 8 दिन ही मिल पाए। इनमें शिखर पर पहुँचने के 5 प्रयास किए गए। लेकिन ख़राब मौसम और तमाम प्रतिकूलताओं के कारण दल के सभी प्रयास विफल रहे और अंततः उन्हें हार माननी पड़ी।

पहली सफलता

दो इतावली आरोही एचाईल कॉम्पेगनोनी और लिनो लासेडेली के-2 के शिखर तक पहुँचने वाले पहले इंसान हैं। उन्हें यह सफलता 19 जुलाई 1954 को मिली जिसे इटली में काफ़ी गर्व के साथ मनाया गया। लेकिन जब आर्डिटो डेसिओ के नेतृत्व वाली यह टीम स्वदेश लौटी तब टीम के ही वॉल्टर बोनाटी ने दोनों पर इल्ज़ाम लगाते हुए विवाद खड़ा कर दिया। लेकिन बाद में ये इल्ज़ाम झूठे और ग़लतफ़हमीजन्य साबित हुए।
ऊर्जा संरक्षण

पुनः चक्रित कागज

कागज बनाते समय पुनः चक्रित कागज कम प्राकृतिक संसाधन और कम विषाक्त रसायन का उपयोग करता है। यह बताया गया है कि 100 प्रतिशत अवशेष कागज से एक टन कागज का निर्माण किया जा सकता है। यह लगभग 15 वृक्षों को बचाता है। लगभग 2500 किलोवाट ऊर्जा की बचत करता है। लगभग 20 हजार लीटर पानी बचाता है। लगभग 25 किलो ग्राम वायु प्रदूषण को कम करता हैI
टोरंटो स्टार

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र टोरंटो, कनाडा से प्रकाशित होता है।
बृहन्महाराष्ट्र शुगर सिंडिकेट लिमिटेड

बृहन्महाराष्ट् शुगर सिंडिकेट लिमिटेड एक भारतीय चीनी कंपनी है जिसका मुख्यालय पुणे, भारत में है। इसकी स्थापना 21 सितंबर 1934 को उद्योगपति चंद्रशेखर अगाशे ने की थी।
जमीला निशात

प्रारंभिक जीवन

जमीला निशात हैदराबाद में एक मध्यम वर्ग के परिवार. में पैदा हुई थी। उसके पिता, सैयद बिन मोहम्मद एक पोर्ट्रेट कलाकार था। वह कलाकार एम एफ हुसैन का एक करीबी दोस्त भी था।

उसका कैरियर

निशात ने कम उम्र में लेखन शुरू कर दिया था। उसने 1970 में अपनी पहली कविता प्रकाशित की। कुछ समय के लिए, उन्होंने दिल्ली में जामिया मिलिया विश्वविद्यालय से प्रकाशित एक पत्रिका, किताब नुमा में और अन्य कई कविता पत्रिकाओं में लिखा था। उनकी पहली पुस्तक, लावा - कविताओं का संग्रह, 2000 में प्रकाशित हुआ था। होशांग मर्चेंट ने उसकी कुछ कविताओं का अनुवाद लावा से किया और अनुवाद कविताओं को साहित्य अकादमी द्वारा 2008 में प्रकाशित किया गया। वह कविता के तीन संग्रह प्रकाशित कर चुकी है। उस के काम को कई अन्य संग्रहों में भी प्रकाशित किया गया है।
स्पारो ने 1999 में उसकी जिंदगी और काम पर एक पुस्तिका प्रकाशित की। वह एचएलएफ - हैदराबाद साहित्य उत्सव में भी वक्ताओं में से एक है। 
वे 3 जून से 8 जून 2015 के सालेर्नो, इटली में हुए 100 थाऊजैंड पोइट्स फ़ार चेंज सम्मेलन में नारीवादी कवियों में से एक थी।

सामाजिक गतिविधियों

2012 में, उसने मुस्लिम महिलाओं के काज की सेवा के लिए "शाहीन कलेक्टिव - शाहीन का  महिला संसाधन और कल्याण संघ" की स्थापना की।  यह संगठन महिलाओं के कल्याण के लिए काम करता है और घरेलू और सामाजिक हिंसा का उन्मूलन करता है।
शरण रानी

शरण रानी (९ अप्रैल १९२९ - ८ अप्रैल २००८) हिन्दुस्तानी शास्त्रीय संगीत की विद्वान और सुप्रसिद्ध सरोद वादक थीं। गुरु शरन रानी प्रथम महिला थीं जिन्होंने सरोद जैसे मर्दाना साज को संपूर्ण ऊँचाई दी। वे प्रथम महिला थीं जो संगीत को लेकर पूरे भूमंडल में घूमीं, विदेश गईं, जिन्हें सरोद के कारण विभिन्न‍ प्रकार के सम्मान मिले और सरोद पर डॉक्टलरेट की उपाधियों से नवाज़ा गया। वे प्रथम महिला थीं जिन्होंडने पंद्रहवीं शताब्दी के बाद बने हुए वाद्य यंत्रों को न केवल संग्रहीत किया बल्कि राष्ट्री य संग्रहालय को दान में दे दिया। उन्होंने यूनेस्को के लिए रिकार्डिग भी की। इसलिए पं॰ नेहरू ने उन्हें 'सांस्कृतिक राजदूत' और पं॰ ओंकार नाथ ठाकुर ने 'सरोद रानी' का खिताब दिया था।
दिल्ली में पैदा हुई सरोद साम्राज्ञी ने उस्ताद अलाउद्दीन खां और उस्ताद अली अकबर खां जैसे गुरुओं से सरोद की शिक्षा ग्रहण की थी। वह मैहर सेनिया घराने से ताल्लुक रखती थीं। पद्मभूषण से अलंकृत शरण रानी ने कई रागों की रचना की थी। वाद्य संगीत तथा सरोद वादन के क्षेत्र में वह देश की पहली महिला कलाकार थीं, जिन्होंने अमेरिका तथा ब्रिटेन की संगीत कंपनियों के साथ रिकार्डिंग कीं। पूर्व प्रधानमंत्री जवाहरलाल नेहरू उन्हें ‘भारत की सांस्कृतिक दूत’ कहा करते थे। शरण रानी ने "दि डिवाइन सरोद : इट्स आ॓रिजिन एंटिक्विटी एंड डेवलपमेंट इन इंडिया सिंस बीसी सेकेंड सेंचुरी" किताब लिखी थीं। वे दुर्लभ वाद्यों का संग्रह करती थीं। उन्होंने ‘शरण रानी बाकलीवाल वीथिका’ की स्थापना भी की जिसमें ४५० शास्त्रीय संगीत के वाद्यों को प्रदर्शित किया गया है।
संगीत के प्रति समर्पण के कारण उन्हें १९६८ में पद्मश्री, १९७४ में साहित्य कला परिषद, १९८६ में संगीत नाटक अकादमी, २००० में पद्मभूषण व २००४ में राष्ट्रीय पुरस्कार से नवाजा गया। १९९२ में उन्होंने सरोद के उद्भव, इतिहास व विकास पर किताब भी लिखी। उन्हें सरकार की ओर से ‘राष्ट्रीय कलाकार’, ‘साहित्य कला परिषद पुरस्कार’ और ‘राजीव गांधी राष्ट्रीय उत्कृष्टता पुरस्कार’ से सम्मानित किया गया था। उनकी वीथिका से चार वाद्य लेकर वर्ष १९९८ में डाक टिकट भी जारी किए गए थे।
ऋक्ष २

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
विसर्पी गणक

विसर्पी गणक या स्लाइड रूल (slide rule) एक यांत्रिक एनालॉग कम्प्यूटर है। यह एक यांत्रिक युक्ति है जिसका उपयोग मुख्य रूप से गुणा और भाग करने के लिये किया जाता था/है। इसके अधिक विकसित रूपों में अनेक "वैज्ञानिक फलनों" जैसे वर्गमूल, लघुगणक एवं त्रिकोणमित्तीय फलनों की गणना करने की सुविधा भी प्रदत्त होती थी, किन्तु इसका उपयोग प्राय: जोड़ने और घटाने के लिये नहीं किया जाता था/है क्योंकि ये बहुत आसान क्रियाएँ समझी जातीं हैं।
जेब-गणकों (पॉकेट कैलकुलेटरों) के आने के पहले स्लाइड रूल विज्ञान एवं प्रौद्योगिकी के क्षेत्र में सर्वाधिक उपयोग में आने वाला उपकरण था। इसका उपयोग १९५० और १९६० के दशक तक वृद्धि पर था। किन्तु सन् १९७४ के आसपास इलेक्ट्रानिक "वैज्ञानिक परिकलकों" के आने से स्लाइड रूल का उपयोग एकाएक बन्द हो गया।
स्लाइड रूल विविध प्रकार के आकार-प्रकार और रंग रूप के बनाये जाते हैं और इनमें एक-दो या बहुत प्रकार की गणना करने की सुविधा दी होती है। किन्तु मोटे तौर पर ये रेखीय या वृत्तीय आकार के होते हैं जिस पर गणना करने में सहायक मानक चिह्न बने होते हैं।

इतिहास

सन् १६०० के दशक में विलियम आट्रेड (William Oughtred) एवं अन्य लोगों ने जॉन नेपियर द्वारा आविष्कृत लघुगणक के आधार पर स्लाइड रूल का विकास किया।

मूल सिद्धान्त

अपने सरलतम और मूल रूप में स्लाइड रूल में दो पटरियाँ (रूल) होतीं हैं जो एक दूसरे के सापेक्ष सरक (स्लाइड) सकती हैं। इन पर १ से १० (वातव में १) तक के निशान बने होते हैं जो गघुगणकीय पैमाने पर होते हैं (१ और २ के बीच की दूरी तथा २ और ३ के बीच की दूरी समान नहीं होती, जैसा कि साधारण पटरियों में होती है।)
कूलम्ब

कूलाम्ब आवेश मापने का SI मात्रक है। इसे जिसे C से दर्शाते हैं।
कानकोना

भूगोल

कानकोना 15.02°N 74.02°E. के निर्देशांकों पर स्थित है और इसके औसत ऊँचाई 10 मीटर (32 फुट) है।

जनसांख्यिकी

भारत की 2001 की जनगणना के अनुसार कानकोना की कुल जनसंख्या 11900 थी, जिसमे पुरुषों और महिलाओं का प्रतिशत 52:48 था।
कानकोना की साक्षरता दर 72% थी जो राष्ट्रीय साक्षरता दर 59.5% से अधिक थी। 78% पुरुष और 66% महिलायें साक्षर थे। जनसंख्या का लगभग 10%, 6 वर्ष या उससे छोटी उम्र के बच्चों का था। कोंकणी और कन्नड़ प्रमुख भाषायें हैं।
२५७९ ईसा पूर्व

२५७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वृक्षविज्ञान

वृक्षविज्ञान (Dendrology) विज्ञान की वह शाखा है जिसमें काष्ठीय पौधों (वृक्ष, क्षुप और लिआना) का अध्ययन करा जाता है। पादप वर्गीकरण और वृक्षविज्ञान दो पृथक लेकिन अति-सम्बन्धित क्षेत्र हैं, कयोंकि ऐसे कई जीववैज्ञानिक कुल हैं जिनकी कुछ सदस्य जातियाँ काष्ठीय (यानि लकड़ी वाली) हैं और कुछ नहीं।
तातार भाषा

लिपि

तातार को अधिकतर सिरिलिक लिपि के ज़रिये लिखा जाता है, लेकिन कुछ लोग अरबी लिपि और रोमन लिपि का इस्तेमाल भी करते हैं। तातार लिखने के लिए अरबी लिपि को ज़रा परिवर्तित करना पड़ा था और इस विकसित लिपि को 'यान्या इमल्यै' (яңа имля, Yaña imlâ) कहा जाता है।
केंद्रीय विद्यालय तेहरान

केंद्रीय विद्यालय तेहरान' (अंग्रेजी :Kendriya Vidyalaya Tehran) एक भारतीय अंतर्राष्ट्रीय विद्यालय है जो ईरान के तेहरान के बेहरस्तान ज़िले में स्थित है।
कमान मिश्मी

कमान मिश्मी या मिजू मिश्मी, तिब्बत और अरुणाचल प्रदेश के मिश्मी लोगों की तीन जनजातियों में से एक हैं। भारत में इस समुदाय के सदस्य अंजॉ और लोहित ज़िलों में स्थित हैं। मिजू गुट का दावा है कि वे बर्मा के कचिन क्षेत्र से आए हैं। वे तिब्बती-बर्मी भाषा-परिवार की मिडज़ू शाखा (Midzu) की भाषाएँ बोलते हैं।
यूसुफ हारून

यूसुफ़ हारून (1916 -12 फरवरी 2011) एक पाकिस्तानी राजनेता थे। वह 18 फरवरी 1949 से प्रभावी 7 मई 1950 तक सिंध प्रांत के मुख्यमंत्री रहे थे। उनका संबंध राजनीतिक दल पाकिस्तान मुस्लिम लीग से था। वह कराची नगर नाज़िम भी थे और 1969 में पूर्वी पाकिस्तान के गवर्नर भी रहे। वे पाकिस्तानी, दैनिक द डॉन के संस्थापकों में से थे। उनकी मृत्यु 12 फ़रवरी 2011 को न्यूयॉर्क, अमेरिका में हुई थी।
अम्बिका (महाभारत)

अम्बिका महाभारत में काशीराज की पुत्री बताई गयी हैं। अम्बिका की दो और बहने थीं, बड़ी बहन अम्बा तथा छोटी बहन अम्बालिका। अम्बा, अम्बिका और अम्बालिका का स्वयंवर होने वाला था। उनके स्वयंवर में जाकर अकेले ही भीष्म ने वहाँ आये समस्त राजाओं को परास्त कर दिया और तीनों कन्याओं का हरण करके हस्तिनापुर ले आये जहाँ उन्होंने तीनों बहनों को सत्यवती के सामने प्रस्तुत किया ताकि उनका विवाह हस्तिनापुर के राजा और सत्यवती के पुत्र विचित्रवीर्य के साथ सम्पन्न हो जाये। अम्बिका और अम्बालिका विचित्रवीर्य की पत्नियाँ बनीं। लेकिन विचित्रवीर्य की अकाल मृत्यु के कारण वह दोनों निःसंतान रह गयीं। भीष्म ने पहले ही ब्रह्मचर्य व्रत की शपथ ले रखी थी और अब दोनों पुत्रों, चित्रांगद तथा विचित्रवीर्य की अकाल मृत्यु के कारण कुरुवंश का वंश खतरे में था। ऐसे में सत्यवती ने अपने सबसे बड़े पुत्र वेद व्यास को याद किया और नियोग की विधि से अम्बिका और अम्बालिका का गर्भाधान करवाया।

जब वेद व्यास अम्बिका को सम्भोग कर रहे थे तो उसने लज्जा के कारण अपने नेत्र बन्द कर लिये। इसी कारण से उसका पुत्र धृतराष्ट्र अन्धा पैदा हुआ।

प्रथम पुत्र के जनम के बाद जब अम्बिका ऋतुमती हुई तो दोबारा सत्यवती ने वेद व्यास को अम्बिका के पास भेजा ताकि वे फिरसे एक स्वस्थ पुत्र उतपन्न करे। इसबार अम्बिका ने अपनी दासीको अपने रूप में सजाकर अपने शयनगृह में भेजा तो व्यासदेव ने उसके साथ मिलन किया और इस कारण से विदुर का जन्म हुआ जो धृतराष्ट्र और पाण्डु का भाई कहलाया।
जिन्दाद

जिन्दाद शेखावाटी का लोक नृत्य है।
इसमें केवल पुरुष ही भाग लेते है ओर मुख्य वाद्य यंत्र ढोलक होता है 
दाताराम गढ़ सीकर का प्रसिद्ध है
२८३१ ईसा पूर्व

२८३१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८३१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मुकसुदपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

मुकसुदपुर उपजिला बांग्लादेश के मध्य में स्थित, ढाका विभाग के गोपालगंज जिले में स्थित है।
पाई (मुद्रा इकाई)

पाई अविभाजित भारत और बर्मा में मुद्रा की इकाई थी। 19वीं सदी के अंत में ये भारत में सबसे छोटा ढाला हुआ सिक्का था। एक रुपये में 192 पाई होते थे। 1942 में इसको छापना बंद कर दिया गया था और कुछ ही सालों में बढ़ती मुद्रा स्फीति में पाई का विमुद्रीकरण कर दिया गया। इसका उपयोग "पाई पाई जोड़कर फलाना बनाया है" में अभी भी आमजन की भाषा में देखा जा सकता है।